Борис Младенов-Young
Млади доктори

chitanka.info

Те са тръгнали по моя път —

млади, настървени, напористи…

Ще им се, ей тъй, като заспят,

да осъмнат веч специалисти.

И се перчат, вдигат врява, шум

с красноречие и маниери,

парадират с интелект и ум —

кой би дръзнал сили с тях да мери!

Вярно е, че в тоз модерен свят

рожби на компютъра са те,

с достъп до безкрайна информация.

Ала нямат опита богат,

сръчността на старите ръце,

мъдростта на мойта генерация.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.